## Uredba o uvjetima uz koje ovlaštene banke mogu prodavati devize domaćim fizićkim osobama

### NN 61/1992 (2.10.1992.), Uredba o uvjetima uz koje ovlaštene banke mogu prodavati devize domaćim fizićkim osobama

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na osnovi zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", broj 38/82), a u svezi sa člankom
77. Zakona o deviznom poslovanju ("Službeni list", broj 66/85,
71/86, 3/88, 58/88 i 82/80 i "Narodne novine", broj 53/91) Vlada
Republike Hrvatske, na sjednici održanoj 2. listopada 1882. godine. donijela
je

## UREDBU

### o uvjetima uz koje ovlaštene banke mogu prodavati devize domaćim fizićkim osobama

Članak 1.

Ovlaštene banke mogu prodavati devize domaćim fizičkim osobama samo
uz ove uvjete:

1) za plaćanje troškova bolničkog liječanja u inozemstvu koji su nastali
zbog nepredviđenih okolnosti za vrijeme boravka u inozemstvu - do iznosa
stvarnih troškova liječenja. Pod nepredviđenim okolnostima, u smislu stavka
1. ovog članka razumijevaju se slučajevi u kojima je domaća fizička osoba,
za vrijeme službenog puta ili turističkog putovanja u inozemstvo bila prisiljena
zatražiti bolničko liječenje zbog akutne bolesti nesretnog slučaja ili
na drugi način dobivene ozljede. Dokazom da je riječ o bolničkom liječenju
jest potvrda organa nadležnog za zdravstvenu zaštitu općine na teritoriju
koje domaća fizička osoba ima prebivalište, izdana na temelju otpusne liste
zdravstvene ustanove u inozemstvu u kojoj je građanin bio na liječenju;

2) za plaćanje sudskih i drugih taksa i troškova pravne pomoći inozemnim
pravosudnim organima ako domaća fizička osoba odnosno pravosudni organ
zatraži pravnu pomoć od inozemnih pravosudnih organa u povodu građanskih
sporova uz uvjete da se podnese zahtjev inozemnog organa za naplatu tih
taksa i troškova ili potvrda domaćeg suda da inozemni pravosudni organ
traži naknadu troškova za pružanje pravne pomoći - do iznosa stvarnih troškova;

3) za plaćanje troškova za prometne prekršaje i druge prekršaje počinjene
u inozemstvu, ako se naplata traži preko nadležnih organa u Republici Hrvatskoj
ili preko diplomatskih odnosno konzularnih predstavništva Republike Hrvatske
u inozemstvu - do iznosa stvarnih troškova;

4) za plaćanje putnih i selidbenih troškova hrvatskih državljana ili
osoba bez državljanstva koje se iseljavaju na temelju isprave o stalnom
boravku u inozemstvu. Dokaz za kupnju deviza za te namjene jest potvrda
nadležnog organa za prijevozne linije na kojima prijevoz ne obavljaju domaća
poduzeća - do iznosa stvarnih troškova što ih utvrdi nadležni organ općine
na teritoriju koje osoba ima prebivalište;

5) za plaćanje kotizacije za članstvo u međunarodnim organizacijama
i troškova zaštite patenata u inozemstvu, za troškove autorskih prava i
njihovu zaštitu uključivši i najam izvedbenih notnih materijala po odobrenju
republičkog organa nadležnog za poslove znanosti - do iznosa stvarnih troškova
što ih utvrdi taj organ;

6) za plaćanje troškova liječenja u inozemstvu bolesti koje se ne mogu
uspješno liječiti u Republici Hrvatskoj, troškova prijevoza i boravka osoba
koje su određene za praćenje teških bolesnika i troškova nabave ortopedskih
sprava pomagala i lijekova što se ae proizvode u Republici Hrvatskoj, po
odobrenju nadležnog, a republičkog organa - do iznosa stvarnih troškova
što i utvrdi taj organ;

7) za plaćanje troškova prijenosa posmrtnih ostataka iz inozemstva,
pogrebnih troškova i troškova održavanja grobova u inozemstvu, na temelju
potvrde nadležnog organa općine na teritoriju koje domaća fizička osoba
ima prebivalište - do iznosa stvarnih troškova.

Članak 2.

Stupanjem na snagu ove uredbe prestaje važiti Uredba o uvjetima uz koje
ovlaštelne banke mogu prodavati devize domaćim fizičkim osobama ("Narodne
novine", broj 24/92).

Članak 3.

Ova uredba stupa na snagu danom objave u "Narodnim novinama".

Klasa: 440-01/92-01/06

Urbroj: 5030114-92-1

Zagreb, 2. listopada 1992.

Predsjednik

**Hrvoje Šarinić, v. r.**

Uredba, NN 61/1992-1640